Հեղինակն ընդգծում է, որ արտաքին եւ ներքին քաղաքական մարտահրաւէրները, հասարակական ակնկալիքներն ու հրամայականները պահանջում են, որ նոր կառավարութիւնը ձեւաւորւի դինամիկութեան, իմաստութեան եւ գործնականութեան սկզբունքների հիման վրայ. «Հէնց այս հանգամանքից ելնելով էլ քաղաքական հոսանքներն ու խմբաւորումները պէտք է խուսափեն ապագայ կառավարութեան կազմում իրենց փայը պահանջելու եւ ցանկացած գնով սեփական թեկնածուին պարտադրելու գործելաոճից: Նրանք պէտք է բաւարարւեն միայն իրենց թեկնածուին ներկայացնելով, իսկ ԶԼՄ-ներն ու հանրային կարծիքն էլ պէտք է թոյլ տան, որ Հանրապետութեան նախագահն առանց կողմնակի ճնշումների ձեւաւորի նոր կառավարութեան կազմը՝ դրանում ներառելով առաւել դինամիկ, արժանի եւ գործունեայ մասնագէտների»,- եզրակացրել է յօդւածագիրը: